Z Hochoze/Drachhuasen. Lizka Widnaric, z domu Kaina, jo se naroźiła 18. nowembra 1938 w Hochozy na Hugonje. Doma njejsu hygnac ako serbske powědali. Nan jo chójźił do góle a mama jo źěłała na burskem. Styrilětna jo zgubiła mamu a pón stej z bratšom bydliłej pla mamineje sotšy. Jo juž ak góle póznała burske źěło. W gumnje, na roli, w góli, w groźi. Teke pśěsć a tkaś jo nawuknuła. A nalěto, gaž jo było natkane, pón stej z bratšom do gumna na tšawu šlinki nosyłej a z wódu woblewałej.
Jěsno jo chopiła se zaběraś z wušywanim, k tomu jo ju pśirodna mama (Stiefmutter) wabiła. Wóna jo šyła žeńskim jopki a šorce. Pśecej njeźelu jo Lizka k njej šła. Ta jo jej namólowała z wuglom struski na lapkach a Lizka jo je wušywała. Pózdźej jo dostała sukno. Teke gaž jo dejała za gusami wupasowaś, pśecej jo měła wušywanje sobu. Ze źaseś lětami jo pšawje z wušywanim zachopiła a jo cełe žywjenje pśi tom wóstała.
szl_Latn szl_Latn